Diari Oficial de la Generalitat Valenciana


Sumari del DOGV 7082, del 05-08-2013 (2013/7790)

Informació pública de la sentència dictada per la Secció Quinta de la Sala Tercera del Tribunal Suprem, en el recurs de cassació número 8/5811/2010.
----------------------------------------------------------------------------------------------------------------------------------------------------

### Dades del document

Número de DOGV
:   7082

Data del DOGV
:   05-08-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/7790


Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Informació pública de la sentència dictada per la Secció Quinta de la Sala Tercera del Tribunal Suprem, en el recurs de cassació número 8/5811/2010. [2013/7790]  
Procediment ordinari número 1/000063/2008-B  
Maria Ángeles Momparler Carrasco, secretària judicial de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció 1, fa saber que en el procediment ordinari amb el número 1/000063/2008-B, interposat per la Delegació del Govern a la Comunitat Valenciana contra l'Acord de la Comissió Territorial d'Urbanisme de València, Conselleria de Territori i Habitatge, de 7 de novembre de 2007, que va aprovar l'homologació i el pla parcial àrea 4, Santa Apol·lònia, del Torrent (València), ha recaigut la resolució amb data 12 d'abril de 2013, dictada per la Secció 5 de la Sala Tercera del Tribunal Suprem, en recurs de cassació número 8/5811/2010, la part dispositiva de la qual és, literalment, com seguix:  
  
«Dispositiva  
Rebutgem les causes d'inadmissió al·legades i amb estimació d'ambdós motius invocats, declarem que es pertinent el recurs de cassació interposat per l'advocat de l'Estat en la representació que legalment té de l'Administració General de l'Estat, contra la sentència, de data 7 de juny de 2010, dictada per la Secció Primera de la Sala Contenciosa Administrativa, del Tribunal Superior de Justícia de la Comunitat Valenciana, en recurs contenciós administratiu número 62/2008, la qual, per consegüent, anul·lem, alhora que, rebutgem igualment les causes d'inadmissió oposades per les administracions demandades, en la instància, estimem el recurs contenciós administratiu sostingut per l'advocat de l'Estat, en la indicada representació, contra els acords de 7 de novembre de 2007, de la Comissió Territorial d'Urbanisme de València, i de 25 d'abril de 2008, de la Conselleria de Medi Ambient, Aigua, Urbanisme i Habitatge de la Generalitat Valenciana, en virtut del qual es va aprovar l'homologació i pla parcial del sector 4, Santa Apol·lònia Canal-1, del municipi de Torrent, que també declarem nul per ser contrari a dret, sense fer condemna expressa al pagament de les costes processals produïdes en la instància i en este recurs de cassació.  
  
Esta és la nostra sentència, que haurà d'inserir-se pel Consell General del Poder Judicial en la publicació oficial de jurisprudència d'este Tribunal Suprem, definitivament jutjant, que pronunciem, manem i firmem».  
Estimem la cassació formulada contra de la resolució d'esta Sala número 01/748/2010 la part dispositiva de la qual és com seguix:  
  
«Dispositiva  
1. Inadmetre, a tenor de l'article 69.c, en relació amb l'article 25.1 de la Llei 29/1998, el recurs contenciós administratiu ordinari número 63/2008, deduït per l'Administració de l'Estat contra l'acord de la Comissió Territorial d'Urbanisme de València, de 7 de novembre de 2007, pel qual es va disposar aprovar definitivament l'homologació i pla parcial àrea 4, Santa Apol·lònia, del terme municipal de Torrent.  
  
2. No fer expressa imposició de costes processals.  
Al seu temps i amb certificat literal de la present, torneu l'expedient administratiu al centre de la seua procedència.  
Esta és la nostra sentència, que pronunciem, manem i firmem».  
  
El que es fa públic als efectes preceptuats en la Llei 29/1998, de 13 de juliol, reguladora de la Jurisdicció Contenciosa Administrativa.  
  
  
València, 22 de juliol de 2013.- La secretària judicial: María Ángeles Momparler Carrasco.